kardosdrur/scandi-wiki huggingface dataset:
Træk

Træk kan henvise til flere artikler:

Trækteori — En karakteristik, f.eks. et personlighedtræk
 Karaktertræk i karakter (personlighed)
Trækfugl — En fugl, der foretager retningsbestemte rejser mellem et yngleområde og et vinterkvarter
Fugletræk — Den rejse trækfuglen foretager
 Vægtløftning#Træk – En disciplin i vægtløftning
 Gennemtræk — En kraftig luftstrøm gennem et rum
 Anhængertræk — En anordning, som bruges til at forbinde en anhænger til et køretøj
Træk kan desuden være en del af en proces (et skridt eller trin), f.eks. i skak eller det at trække et kort i et kortspil.
Aa Kirke

Aa Kirke er en af Bornholms ældste kirker. Kirken er fra midten af 1100-tallet og ligger i Aakirkeby, der har navn efter kirken. Aa Kirke er sognekirke i Aaker Sogn. Aa Kirkes døbefont fra omkring år 1200 er importeret fra Gotland og menes at høre til mester Sighrefs produktion.

Referencer

Eksterne henvisninger 

 Aa Kirke  hos nordenskirker.dk
 Aa Kirke hos KortTilKirken.dk
 Å Kirke hos danmarkskirker.natmus.dk (Danmarks Kirker, Nationalmuseet)

Kirker i Bornholms Regionskommune
Kirker i Københavns Stift
Aakirkeby
Volta

Volta har flere betydninger:
 Volta, Alessandro – en italiensk fysiker
 Volta (album) – islandske sangerinde Björks sjette studiealbum

 Steder
 Volta (flod) – en flod i Vestafrika
 Volta (region) – en region i Ghana
 Lake Volta – en inddæmmet sø på floden Volta
 Øvre Volta – tidligere navn for Burkina Faso

 Andet
 Volta (dans)
 Volta (Destroyer)
 Volta (musik)
 Volta (månekrater)
 Volta (virksomhed)

Se også
 Voltasøjle – forløber for batteriet
Science

Science er et amerikansk videnskabeligt tidsskrift grundlagt i 1880 af den amerikanske journalist John Michels med finansiel støtte fra Thomas Edison. Det udgives ugentligt af den amerikanske organisation American Association for the Advancement of Science (AAAS) og er et af de tre mest prestigefyldte generelle videnskabelige tidsskrifter i verden, sammen med Nature og Proceedings of the National Academy of Sciences of the United States of America (en).

Referencer

Eksterne henvisninger 
 Hjemmeside 

Tidsskrifter fra USA
Tidsskrifter om naturvidenskab
Videnskabelige tidsskrifter
Etableret i 1880
Samarkand

Samarkand ( Самарқанд; ; ) er den næststørste by i Usbekistan med  indbyggere. Den er hovedstad i regionen af samme navn.
Det er en af verdens ældste byer og den ældste i Centralasien. Byen havde sin storhedstid i middelalderen, hvor der var prægtige paladser og haver med træer langs brolagte gader og med et vandsystem, der forsynede næsten alle husene. Det var stedet, hvor handelskaravaner fra Indien, Persien og Kina mødtes.

I 2001 blev den føjet til UNESCOs Verdensarvsliste.


Etymologi 

Byen hed på græsk Marakanda, efter Alexander den Store erobrede den i 329 f.Kr. Der er flere teorier om, hvordan Marakanda udviklede sig til Samarkanda / Samarkan. Efter den ene stammer navnet fra det gamle persiske Asmara, "sten", og sogdiske kand, "fort", "by".

Historie 

Samarkand og Bukhara er nogle af de ældste beboede byer i verden. Den opstod på handelsruten mellem Kina og Middelhavsområdet (Silkevejen). Samarkand har været en af de største byer i Centralasien.

Tidlig historie 
Byen er grundlagt ca. 700 f.Kr. af den iranske folkestamme sogdianerne. Samarkand har været et af de vigtigste centre for den sogdiske civilisation fra sin begyndelse. Før det Achaemenidiske dynasti tog kontrol over Samarkand, var byen hovedstad i den Sogdiske verden.

Den hellenistiske periode 
Alexander den store styrede Samarkand i 329 f.Kr. og den var kendt som Maracanda af grækerne.

Mens Samarkand blev skadet under Alexanders erobring, udviklede den sig hurtigt og blomstrede under den nye græske indflydelse. Der var også store, nye byggeteknikker.

Referencer

Eksterne henvisninger 

Byer i Usbekistan
Centralasiens historie
Mike Powell

Mike Powell (født 10. november 1963 i Philadelphia, USA) er en amerikansk atletikudøver og blev indehaver af verdensrekorden i længdespring i 1991 med et spring på 8,95 meter.

Personer fra Philadelphia
Længdespringere fra USA
Idrætsforeningen Skjold Birkerød

Idrætsforeningen Skjold Birkerød (Skjold Birkerød eller ISB) er en idrætsklub fra den nordsjællandske by Birkerød. Klubben har en række afdelinger:
 fodbold
 basketball
 gymnastik

Fodboldafdelingen 

Skjolds fodboldafdeling er den dominerende idrætsklub i Birkerød og spiller i dag i Danmarksserien. Skjold Birkerød spiller i gule trøjer, sorte shorts og sorte sokker. Klubbens bedste placering opnåede den i 1983, hvor den endte som nr. 9 i 2. division, der på det tidspunkt var den næstbedste række.
Klubben er blandt top 10 af danmarks største klubber, og har ca. 3 hold på hver årgang. På pigesiden er Skjold Birkerød også vel repræsenteret på mange ungdomsårgange, ligesom klubbens kvindehold i sæsonen 2012-2013 rykkede fra Danmarksserien og op i 1.division.

Eksterne kilder/henvisninger 
 Fodbold-afdelingens officielle hjemmeside
 Basketball-afdelingens officielle hjemmeside 
 Gymnastik-afdelingens officielle hjemmeside

 
Fodboldklubber under DBU Sjælland
Sport i Birkerød
Freakonomi

Freakonomi: en uortodoks nationaløkonom udforsker den skjulte side af alt (engelsk: Freakonomics: A Rogue Economist Explores the Hidden Side of Everything) er en bog fra 2005 om økonomiske problemstillinger af økonomen Steven D. Levitt og journalisten Stephen J. Dubner. Titlen er på engelsk en sproglig sammentrækning af freak (en orginal) og economics (økonomi).

Bogen er baseret på en række fagartikler af Levitt, som er gjort mere læsevenlige og sammenhængende. De enkelte artikler er ofte fremkommet ved analyse af data, som få andre har tænkt på at anvende til større analyser, ligesom fænomener fra forskellige felter sammenstilles. Bogens enkelte kapitler har hvert sit tema:
 Fælles egenskaber ved skolelærere og sumobrydere? De snyder.
 Ku Klux Klan og ejendomsmæglere? De leverer begge ydelser, som aftagerne ikke kan vurdere kvaliteten af, og agerer ikke (altid) i aftagerens interesse.
 Hvorfor bor narkohandlere hos deres mødre? Fordi de ligesom mindre kendte fodboldspillere tjener for lidt til at have andre muligheder.
 Hvor blev de kriminelle af? Kriminaliteten er reelt faldet som følge af indførelse af fri abort.
 Hvorledes bliver man en perfekt forælder?
 Hvilke navne gavner ens børn?

Kilder og henvisninger 
 Freakonomi: en uortodoks nationaløkonom udforsker den skjulte side af alt, originaltitel: Freakonomics (Engelsk), forord af Tøger Seidenfaden, oversat af E.B. Bogan, Fyrbakken, 2006, 1. udgave, 1. oplag 2006

Lænker 
 Omslagsbilledet af den Danske udgave 

Formidling af økonomi
Wilhelmshaven

Wilhelmshaven er en kredsfri by og havneby i Niedersachsen i det nordvestlige Tyskland. Siden 2006 tilhører Wilhelmshaven til Metropolregion Bremen/Oldenburg, en af de i alt elleve europæiske Storbyområder i Tyskland. Byens historie er siden indvielsen af det første tyske krigshavn "an der Jade" den 17. juni 1869 tæt forbundet med Tysklands marinehistorie. Wilhelmshaven er stadig en af den tyske marines vigtigste baser. Under 2. verdenskrig var det en marinehavneby med et stort skibsværft ”Kaiserliche Werft Wilhelmshaven“ (krigsmarinens værft). Her løb slagskibet Scharnhorst af stabelen i 1936 for i 1939 at indgå i aktiv tjeneste.

Wilhelmshaven har Tysklands dybeste dybvandshavn og er landets største oliehavn. 72 % af de tyske havnes omlastning af råolie og næsten 27 % af Tysklands råolieimport afvikles over Wilhelmshaven. Herfra fører pipelines råolien til olieraffinaderierne i Rhein-Ruhr-området og til Hamburg. Den dybe søvej indtil Wilhelmshaven præger erhvervsudviklingen og danner basis for tilflytningen af store petrokemiske virksomheder, den strømproducerende industri, logistikindustrien og andre maritime erhvervsgrene (reparationsværfter også videre).

Byen trækker med sine indkøbsmuligheder og dens turistfaciliteter turister til fra de omkringliggende feriebyer.

Eksterne henvisninger 

 Wilhelmshavens officielle netsted (tysk)

Øst-Frisland
Byer i Niedersachsen
Flådebaser
Bremerhaven

Bremerhaven er en havneby i det nordvestlige Tyskland i delstaten Bremen. Byen har et areal på 78,86 km² og 114.031 indbyggere (2009). Den ligger cirka 53 km nord for byen Bremen på østbredden af floden Weser ved udløbet i Nordsøen.

Sport 
Bremerhaven huser Fishtown Pinguins (ishockey), som hvert år afholder en træningsturnering, hvor danske SønderjyskE har deltaget de sidste år.

Referencer

Eksterne henvisninger 

 Beskyttelsesbunkers til den tyske krigsmarine i Bremerhaven

Byer i Bremen
Gug Kirke

Gug Kirke er beliggende i det sydlige Aalborg. Den er bygget efter tegninger af arkitekterne Inger Exner og Johannes Exner. Byggeriet startede 1. juli 1971, og kirken blev indviet i 1972.

Kirken er opført i "brutal" beton.

Eksterne kilder og henvisninger 
 Gug Kirke hos KortTilKirken.dk

Kirke
Kirker i Aalborg Amt
Kirker i Aalborg Stift
Kirker i Aalborg
Silkeborggade

Silkeborggade er en ca. 500 meter lang gade på Østerbro, der løber fra Melchiors Plads (ved Nordre Frihavnsgade) over Århusgade til Vordingborggade.

Gaden er en stille sidegade uden egentlige forretninger men med flere kontorer og foreninger.

Den ældste del af gaden blev navngivet efter den jyske købstad Silkeborg allerede i 1889. Det første stykke, der havde dette navn, var dog alene stykket mellem Viborggade og Århusgade. Ved senere nybyggeri er gaden fortsat nordpå, helt til Vordingborggade i 1908 og 1913. Stykket mellem Gammel Kalkbrænderivej og Viborggade havde indtil 1943 sit eget navn; Esbjerggade. Stykket syd for dette var indtil 1943 en del af Melchiors Plads.
At Silkeborggade er forlænget og udvidet i forskellige omgange kan ses på byggelinjen, for husenes facader flugter ikke med hinanden.

Der ligger en lille plads, Silkeborg Plads, omtrent halvvejs på gaden, foran bygningen Silkeborghus med en lille legeplads. Her lå tidligere et par små butikker; et ismejeri, en dameskrædder og et lille bageri. Der er stort set udelukkende beboelse i op til 4-5 etager i gaden, men etageejendommene er ret forskelligartede og fra forskellige perioder, de få butikker, der ligger der i dag er tre malerbutikker og en antikvitetsbutik.
I 1950’erne var gaden derimod fuld af liv og småhandlende, her er et lille udsnit:
1: Her lå en købmand. 5: Et sæbeudsalg og en cigarhandler. 6: Ismejeri og skønhedssalonen Daniella. 7: Frisørsalonen Elegance. 9: Manufakturhandel og frugthandleren Torvehytten. 13: Cigarhandler. 15: Købmand. 19: Skomager. 21: Automekaniker. 26: Fotograf. 27: Blikkenslager. 28: Østerbro Brændselsforretning. 33: Købmand. 35: Rulleforretning.

Hele Østerbro er groft sagt fra 1890’erne. Bydelen er dermed en smule senere end andre bydele, som Nørrebro og Vesterbro, der er fra 1870’erne og 1880’erne. Hermed blev den en anelse bedre bygget og bebyggelsen større og lysere. Det var et resultat af en strammere byggelovgivning, der blev vedtaget i 1889. Silkeborggade er et godt eksempel på, hvad man fik ud af det, da den er anlagt fra 1890’erne og fremefter.

Den begynder på Melchiors Plads, en lille brostensbelagt plads med bænke, et springvand, et pissoir, og en håndfuld butikker. Den er opkaldt efter den indflydelsesrige jødiske grosserer Moritz G. Melchior, som handlede med varer fra Vestindien. Det siges at de lindetræer der står på pladsen egenhændigt er plantet af J. W. Krause, der har lagt navn til den nærliggende gade, Krausesvej, og således er fra 1800-tallet.

Københavns Kommunes Østerbro-afdeling af Agenda 21 holder til i Silkeborggade 2.

 Nr. 2, 2. sal: Her boede tidligere maleren R. Brun Jørgensen.

Eksterne henvisninger

Noter 

Gader på Østerbro
Christian Stadil

Christian Nicholas Rosenkrantz Stadil (født 9. november 1971 i Gentofte) er en dansk milliardær, ejer af og CEO i konglomeratet Thornico A/S, der omfatter over 120 operationelle virksomheder indenfor fødevarer, shipping, teknologi, fast ejendom, finansiering, emballering og sport og mode, herunder den kendte sportsvirksomhed Hummel.

Christian Stadil er, udover at være virksomhedsejer og -stifter, forfatter, foredragsholder, adjungeret professor ved Center for Virksomhedsudvikling og Ledelse ved Copenhagen Business School og tidligere investor i bl.a. Løvens Hule, den danske udgave af Shark Tank og Dragons' Den. Christian Stadil sidder derudover i en lang række eksterne bestyrelser og tænketanke.

Opvækst og karriere 
Hans forældre er finansmanden advokat Thor Stadil og Kirsten Malling Stadil. Christian Stadil blev student fra Herlufsholm Kostskole i 1989, hvorefter han søgte ind i Den Kongelige Livgarde. Her var han sergent fra 1990 til 1992.

Efter tiden i Livgarden tog han til Århus for at læse jura. Christian Stadil stoppede sit studium efter to år, og blev derefter forretningsmand på fuld tid i arbejdet med at diversificere modervirksomheden Thornico.

Christian og hans far, Thor Stadil, opkøbte i 1999 det danske Hummel, som på det tidspunkt var i tilbagegang. I løbet af nogle få år fik Christian og Thor Stadil dog vendt udviklingen, da de relancerede brandet og opdelte firmaet i to afdelinger; Fashion og Sport, samt ved (uden opfordring) at sende tøj til kendte mennesker, og på den måde få billig reklame.

Kritik 
Christian Stadil har også været udsat for markant kritik fra flere sider. Det gælder bl.a. beslutningen om at trække sin støtte til Tibet, transport af missiler samt sagen omkring fyringen af Hummel-direktør Søren Schriver .

Privat 
Privat er Christian gift med Alice Rosenkrantz Stadil, far til fire, en garvet bjergbestiger, kampsportsudøver, litteraturnørd, kunstsamler, champagne entusiast og indehaver af sin helt egen champagne: Stadil et Stadil, LE NON MOI.

Christian er også medlem af Eventyrernes Klub; en klub og et fællesskab, som hylder både de indre og ydre eventyr f.eks. i rummet, bjergene, junglen eller på polerne og som slår et slag for vigtigheden i at leve et eventyrligt liv.

Bibliografi 
 Company Karma (sammen med Steen Hildebrandt)
 Personlig Karma (sammen med Sofia Manning)
 I bad med Picasso (sammen med Lene Tanggaard)

Referencer

Eksterne henvisninger 

 Børsen
 Christian Stadils personlige hjemmeside
 Danmarks Radios 'Tro og Eksistens '
 Interview med Christian Stadil
 Skab rum for kreativitet på arbejdspladsen, Arbeidsliv i Norden, nov 2014

Buddhister fra Danmark
Erhvervsfolk fra Danmark
Personer fra Gentofte
Personer i Kraks Blå Bog
Herlovianere
Ansatte ved Copenhagen Business School
Investorer i Løvens Hule
Curie

En curie (Ci) er i fysik en måleenhed for aktiviteten af en radioaktiv kilde. Per definition er 1 Ci lig 3,7  1010 Bq.

En curie er omtrent lig antallet af henfald pr. sekund i 1 g af radium-isotopen Ra-226.

Enheden er opkaldt efter Marie Curie, som var en af kernefysikkens pionerer.

Enheder for radioaktivitiet
Isla Lang Fisher

Isla Lang Fisher (født 3. februar 1976 i Oman) er en australsk skuespiller, model og forfatter af skotsk oprindelse.

Liv & Karriere 
Isla Fisher er født i Muscat i Oman med skotske forældre. De og hendes fire brødre flyttede tidligt til Australien, hvor hun gik på Wellington Point High School i Brisbane. Hendes debut som skuespiller var som Robyn Devereaux i den australske fjernsynsserie Paradise Beach. Hendes egentlige gennembrud fik hun med rollen som den ekstravagante og seksuelt flamboyante Shannon Reed i den australske soapopera-serie Home and Away, hvor hun medvirkede fra 1994 til 1997, indtil hun løb væk med sin lesbiske elsker. I samme periode skrev hun to teenageromaner: Seduced by Fame og Bewitched. I 1998 flyttede hun til London og senere med sin forlovede, den engelske skuespiller Sacha Baron Cohen, til Hollywood. De er nu gift. I USA fik hun i 2002 rollen som Mary-Jane i Scooby-Doo og i 2005 en større rolle i den roste komedie Wedding Crashers, som gav hende en MTV Breakthrough Performance Award.

Filmografi

Film

Tv

Bibliografi 
 Seduced by Fame, Juni 27, 1996, Puffin Books, 
 Bewitched, September 5, 1996, Puffin Books,

Referencer

Eksterne henvisninger 

 
 Isla Fisher billedegallerier
 Isla Fisher billedegallerier 
 Biografi på Wedding Crashers
 Biografi på AskMen 
 Fanside 

Skuespillere fra Australien
Romanforfattere fra Australien
Winston Smith (1984)

Winston Smith er hovedpersonen i George Orwells roman 1984 fra 1949. Hans navn er blevet en metafor for manden på gaden, det uskyldige offer for politiske manipulationer og rænkespil. I romanen arbejder Winston i Ministeriet for Sandhed, hvor han omskriver historiske dokumenter, så de passer den til enhver tid gældende partilinie, der kan skifte fra dag til dag.

I romanen lokkes Winston til at slutte sig til en hemmelig organisation, hvis mål det er at underminere Store Broders diktatur. Han er ikke klar over, at han bliver lokket i en fælde af O'Brien, der er med i regeringen. Da han bliver taget til fange og tortureret, forråder Winston sin eneste medsammensvorne, Julia, som han elsker, og han finder ud af, at undergrundsbevægelsen, "Broderskabet", som de tror, at de er med i, måske slet ikke eksisterer.

Denne artikel er en oversættelse af artiklen Winston Smith på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

Smith, Winston
Litterære personer

de:1984 (Roman)#Winston Smith
Roland Weisselberg

Roland Weisselberg (4. juli 1933 – 31. oktober 2006) var en tysk pensioneret protestantisk præst der tirsdag den 31. oktober 2006 satte ild på sig selv i et kloster i den østtyske by Erfurt som protest mod hvad han så som den stigende islamisering af Europa og den kristne kirkes manglende reaktion på dette. Roland Weisselberg havde mange gange tidligere advaret mod en voksende Islam i Europa og ihærdigt forsøgt at vække den lutherske kirke mod denne trussel. Mens ilden tog fat skreg han op: “Jesus og Oskar!”. Oskar Brüsewitz var en anden tysk præst der for tredive år siden, 18. august 1976, i den tyske by Zeitz ligeledes havde sat ild på sig selv, han som protest mod det kommunistiske regime i Østtyskland.

Klosteret i Erfurt er det samme som det hvor Martin Luther i 1505 tog sit munkeløfte. Roland Weisselberg blev 73 år.

Eksterne henvisninger 
 Priest burns himself to death over Islam (Engelsk)
 The Islamization of Europe: Vicar Sacrifices Himself. Others Sacrifice Others (Engelsk)
 Pfarrer verbrennt sich aus Angst vor dem Islam (Tysk)
 Nach Selbstverbrennung eines Pfarrers übt die Kirche Selbstkritik (Tysk)

Protestanter
Præster fra Tyskland
Personer der har begået selvmord
Sacha Baron Cohen

Sacha Baron Cohen (født 13. oktober 1971 i Surrey, Storbritannien) er en britisk komiker. Han er kendt for rollerne Ali G (gangster/rapper fra Staines), Borat Sagdiyev (kasakhisk reporter), Bruno (eller Brüno, østrigsk homoseksuel modereporter) og Diktatoren (diktator admiral general Aladeen). Han blev for Borat nomineret til en Oscar for bedste originale manuskript.

Han voksede op i en ortodoks jødisk familie i London, som den anden af tre sønner af Gerald & Daniella Baron Cohen. Faderen har en herretøjsbutik ved Piccadilly og kommer fra Wales, mens moderen Daniella Cohen er persisk jøde født i Israel.

Cohen har eksamen i historie fra Cambridge University, hvor han studerede ved Christ's College.

Hans bror Erran Baron Cohen er komponist og spiller trompet. Han har skrevet musik til Cohens film Borat og Brüno.

Sacha Cohen er gift med den australske skuespillerinde Isla Lang Fisher.

Filmografi 
 Ali G Indahouse (2002)
 Talladega Nights: The Ballad of Ricky Bobby (2006)
 Borat: Cultural Learnings of America for Make Benefit Glorious Nation of Kazakhstan (2006)
 Sweeney Todd: Den djævelske barber fra Fleet Street (2007)
 Brüno (2009)
 Hugo (2011)
 The Dictator (2012)
 Les Miserables (2012 film)
 The Brothers Grimsby (2016)
 Who Is America? (2018)

Eksterne henvisninger 

 
 Sacha Baron Cohen inverview med NPR's Robert Siegel
 ThrowawayyourTV.com Sacha Baron Cohen video arkiv

Filmskuespillere fra England

Komikere fra England
Briter i 1900-tallet
Briter i 2000-tallet
Personer fra Surrey
Oscar-nominerede skuespillere
Abdul Rahman

Abdul (Joel) Rahman (persisk: عبدالرحمن) (født 1965) er en afghansk borger som blev arresteret i februar 2006 for at have konverteret fra Islam til Kristendom hvilket medfører dødsstraf under sharialovgivningen.

Abdul Rahman, eller Joel Rahman som han foretrækker at blive kaldt, blev frigivet den 27. marts 2006 efter hårdt pres fra udenlandske regeringer, hvorefter han flygtede til Italien, som havde lovet ham asyl.

Personer fra Kabul
Personer der er konverteret til kristendommen
Mackenzie Rosman

Mackenzie Ryann Rosman (født 28. december 1989) er en amerikansk barneskuespillerinde. Hun er bedst kendt for sin rolle som Ruthie Camden i tv-serien I den syvende himmel (orig. 7th Heaven) – i Danmark vist på TvDanmark.

Rosman blev født i Charleston, South Carolina og har aner af cherokesk afstamning. I 1996 blev hun valgt til at spille Ruthie Camden i I den syvende himmel. Udover hendes rolle i I den syvende himmel, har Rosman medvirket i den uafhængige film Gideon med Christopher Lambert, Charlton Heston og Shelley Winters. Hun har også medvirket i flere tv-reklamer lige fra hun var fire år gammel. Hun spillede også JonBenét Ramsey i Getting Away with Murder: The JonBenét Ramsey Mystery.

Rosmans forældre er skilt og hun bor i Los Angeles med sin mor, stedfar, lillebror Chandler (født 1993) og ældre stedsøster Katelyn Salmont (født 1986). Hun støtter aktivt fundraising til the Cystic Fibrosis Foundation og ønsker at hjælpe med at lære den brede offentlighed og vigtigheden i organdonationer. Hendes stedsøster Katelyn, som har cystisk fibrose, gennemgik for nylig i vellykket dobbelt lungetransplantation. Rosman og hendes familie er taknemmelige for at I den syvende himmel, i en tidligere sæson, havde en episode om cystisk fibrose, hvori Katelyn spillede sig selv.

Rosmans største lidenskab, næstefter skuespil, er dyr, specielt heste som hun selv ejer otte af. Mackenzie og hendes familie bor på en ranch udenfor Los Angeles, hvor de holder heste, hunde, katte, kyllinger og geder.

Eksterne links 
 
 Mackenzie Rosman på TV.com  
 Mackenzie Rosman's biografi på filmbug 
 Mackenzie Rosman på The TV IV 

Skuespillere fra USA
Personer fra Los Angeles
Anethol

Anethol er en organisk forbindelse som giver fennikel, anis og stjerneanis den karakteristiske lakridssmag. Kemisk set er det en aromatisk, umættet æter. Anethol kaldes også aniskamfer, isoestragol og p-propenylanisol.

Anethol smager sødt og er blevet målt til at være 13 gange sødere end sukker. Dets smag opfattes behageligt selv i højere koncentrationer. Det er et hvidt, krystallinsk stof ved stuetemperatur. Dets kemiske opbygning minder om estragol.

Anethol er lidt giftigt, og kan virke irriterende i store mængder. Det kan anvendes til fremstilling af paramethoxyamfetamin (PMA), der sælges som ecstasy.

Organisk kemi
Vestergaard

Vestergaard er en lille hovedgård, som er dannet i 1560 af landsdommer Gregers Juel. Vestergaard var en avlsgård under Tranekær Gods fra 1765 til 1931. Gården ligger i Humble Sogn, Langelands Sønder Herred, Sydlangeland Kommune. Hovedbygningen er opført i 1890.

Vestergaard Gods er på 110,5 hektar

Ejere af Vestergaard 

 (1560-1585) Gregers Juel
 (1585-1600) Sophie Gregersdatter Juel gift Norby
 (1600-1630) Erik Norby
 (1630-1640) Kirsten Eriksdatter Norby gift Pors
 (1640-1670) Rudbek Pors
 (1670-1680) Kirsten Eriksdatter Norby gift Pors
 (1680-1701) Niels Eriksen Kaas
 (1701-1714) Anna Margrethe Nielsdatter Banner gift Kaas
 (1714-1731) Christian Nielsen Banner Kaas
 (1731-1773) Frederik von Ahlefeldt 
 (1773-1791) Christian von Ahlefeldt-Laurvig 
 (1791-1832) Frederik von Ahlefeldt-Laurvig 
 (1832-1856) Christian von Ahlefeldt-Laurvig 
 (1856-1889) Frederik Ludvig Vilhelm von Ahlefeldt-Laurvig 
 (1889-1917) Christian Johan Frederik von Ahlefeldt-Laurvig 
 (1917-1931) Frederik Ludvig Vilhelm von Ahlefeldt-Laurvig 
 (1931-1971) Hans Eriksen Hansen & Kathrine Drud Hansen 
 (1960-1978) Peter Drud Hansen & Jette Drud Hansen 
 (1978-2000) Jette Drud Hansen
 (2000-) Henriette Drud Hansen

Herregårde i Langeland Kommune
Herregårde i Svendborg Amt